สลด! เหตุกราดยิงมัสยิดเมือง “ไคร์สเชิร์ช” นิวซีแลนด์ เสียชีวิตพุ่ง 40 ราย!
สลด! เหตุกราดยิงมัสยิดเมือง "ไคร์สเชิร์ช" นิวซีแลนด์ เสียชีวิตพุ่ง 40 ราย!
15 มี.ค. 2562

ผู้สื่อข่าวรายงานว่า ยอดผู้เสียชีวิตจากเหตุกราดยิงที่มัสยิด 2 แห่งในเมืองไคร์สเชิร์ชของนิวซีแลนด์ในวันนี้(15มี.ค.62) เพิ่มขึ้นเป็น 40 ราย และมีผู้บาดเจ็บสาหัสอีก 20 ราย โดยตำรวจสามารถถอนชนวนอุปกรณ์ที่ติดระเบิด 2 ลูกในรถยนต์ได้
ด้านนางเจซินดา อาร์เดิร์น นายกรัฐมนตรีนิวซีแลนด์ เปิดเผยว่า เหตุกราดยิงที่เกิดขึ้นในวันนี้เป็นการก่อการร้าย โดยการโจมตีครั้งนี้มีการวางแผนไว้อย่างรอบคอบ
นายกฯนิวซีแลนด์ กล่าวว่า มีการจับกุมตัว 4 ราย โดย 3 ใน 4 รายนี้เกี่ยวพันกับการโจมตี และในขณะนี้ ยังไม่มีเหตุผลที่จะทำให้รัฐบาลเชื่อว่า ยังมีผู้ต้องสงสัยรายอื่นๆอีก โดยหนึ่งในผู้ที่จับกุมตัวเป็นชาวออสเตรเลียที่เกิดในออสเตรเลียและหัวรุนแรง ในขณะที่นิวซีแลนด์ได้ยกระดับการรักษาความปลอดภัยทั่วประเทศแล้ว
ทางด้านรัฐมนตรีกระทรวงกิจการตำรวจของนิวซีแลนด์ กล่าวว่า ตนเองได้รับทราบเรื่องภาพเหตุยิงที่มัสยิดอัล นัวร์ ที่ปรากฎบนโซเชียลมีเดียแล้ว และตำรวจกำลังดำเนินการเพื่อนำภาพเหล่านั้นออกจากสื่อ